ฉบับร่าง:ฟรีดริช เจ้าชายแห่งโฮเอินท์ซ็อลเลิร์น

ฟรีดริช เจ้าชายแห่งโฮเอินท์ซ็อลเลิร์น (พระนามเต็ม: ฟรีดริช  วิคตอร์ ปิอุส อเล็กซานเดอร์ ลีโอพ็อลท์ คาร์ ทัโอดอร์ แฟร์ดีนันด์; 30 สิงหาคม พ.ศ. 2434 – 6 กุมภาพันธ์ พ.ศ. 2508) ทรงเป็นเจ้าชายแห่งโฮเอินท์ซ็อลเลิร์น ระหว่างปี พ.ศ. 2470 - พ.ศ. 2508 เป็นพระอนุชาใน อดีตสมเด็จพระราชินีเอากุสเทอ วิคโทรีอาแห่งโปรตุเกส และทรงเป็นพระอัยกา (ปู่) ในคาร์ล ฟรีดริช ฟ็อน โฮเอินท์ซ็อลเลิร์น พระองค์ปัจจุบัน

**พระประวัติ**
พระองค์ประสูติเมื่อปี พ.ศ. 2434 เป็นพระโอรสใน วิลเลียม เจ้าชายแห่งโฮเอินท์ซ็อลเลิร์น กับ เจ้าหญิงมารีอา เตเรซาแห่งบูร์บง-ซิซิลีทั้งสอง พระองค์ทรงเป็นพระภาติยะ (หลานอา) ในพระเจ้าแฟร์ดีนันท์ที่ 1 แห่งโรมาเนีย และยังเป็นพระญาติชั้นพระราชปนัดดา (ลูกของหลาน) ในจักรพรรดินีเอลีซาเบ็ทแห่งออสเตรีย โดยทรงมีพระพี่น้องร่วมพระครรภ์ คือ อดีตสมเด็จพระราชินีเอากุสเทอ วิคโทรีอาแห่งโปรตุเกส และ ฟรันทซ์ ฌอแซ็ฟ เจ้าชายแห่งโฮเอินท์ซ็อลเลิร์น-เอ็มเดิน 
หลังจากเรียนทรวจบด้านป่าไม้และเศรษฐศาสตร์แล้ว ทรงรับราชการในกองพันภูเขาสำรองที่ 5 ในช่วงสงครามโลกครั้งที่ 1 และเกษียณจากราชการทหารในปี พ.ศ. 2462 ด้วยยศพันตรี จากนั้นจึงทรงบริหารที่ดินของราชวงศ์ในอุมคิร์ชใกล้กับไฟรบวร์คอิมไบรส์ ในช่วงทศวรรษปี 1920 ทรงมีข้อพิพาทกับรัฐบาลพรรค SPD เกี่ยวกับการดำรงพระอิสริยยศ อัลฟองส์ เชอเรอร์ ประธานเขตของจังหวัดโฮเอินท์ซ็อลเลิร์น แจ้งต่อทางการในหนังสือเวียนลงวันที่ 9 กรกฎาคม พ.ศ. 2471 โดยให้เหตุผลว่า พระองค์ไม่มีสิทธิ์ดำรงพระอิสริยยศ และเห็นว่า พระอิสริยยศดังกล่าว ควรหมดสิ้นไปภายหลังพระบิดาสิ้นพระชนม์ พระองค์จึงทรงจัดการด้วยการขู่ว่า จะทรงย้ายรัฐบาลไปที่มิวนิค ซึ่งทำให้คาร์ล เซเวอริง รัฐมนตรีว่าการกระทรวงมหาดไทยสั่งพักงานเชอเรอร์ และแม้ว่าจะต้องเผชิญกับภาวะเศรษฐกิจตกต่ำทั่วโลกในช่วงต้นทศวรรษปี 1930 แต่พระองค์ยังสามารถรักษาผลประโยชน์ของราชวงศ์ได้ดียิ่ง โดยเฉพาะอย่างยิ่งพื้นที่ป่าไม้จำนวนมากในเยอรมนีตะวันออก พระองค์ซื้อสมบัติศิลปะบางส่วนที่พระบิดาทรงขายไปแล้วกลับคืนมาได้ และด้วยเหตุนี้จึงช่วยรักษาคอลเลกชันศิลปะของราชวงศ์ไว้ได้ 

**เสกสมรส**
พระรูปของพระองค์ และพระชายา
พระองค์ทรงเสกสมรสกับ เจ้าหญิงมาร์กาเรเทอคาโรลา พระราชธิดาในพระเจ้าฟรีดริช เอากุสท์ที่ 3 แห่งซัคเซิน เมื่อวันที่ 2 มิถุนายน พ.ศ. 2463 ซึ่งเจ้าหญิงมารีอา อาลิคซ์ ลูอิทพ็อลดาแห่งซัคเซิน พระขนิษฐาของพระชายา ทรงเสกสมรสกับ ฟรันทซ์ ฌอแซ็ฟ เจ้าชายแห่งโฮเอินท์ซ็อลเลิร์น-เอ็มเดิน พระอนุชาของพระองค์ โดยทั้งคู่ มีพระบุตร คือ
*เจ้าหญิงมารีอา อันโตนีอา
*เจ้าหญิงมารัอา อเดลกุลเดอ
*เจ้าหญิงมารัอา เตเรซีอา
*ฟรีดริช วิลเฮ็ล์ม เจ้าชายแห่งโฮเอินท์ซ็อลเลิร์น
*เจ้าชายฟรันท์ ฌอแซ็ฟ
*เจ้าชายโยฮัน เกออร์ค ฟ็อน โฮเอินท์ซ็อลเลิร์น
*เจ้าชายเฟอร์ฟรีดแห่งโฮเอินท์ซ็อลเลิร์น

**สิทธิ์ในการสืบพระราชบัลลังก์โรมาเนีย**
ในปี พ.ศ. 2491 ไม่นานหลังจากสมเด็จพระเจ้ามีไฮที่ 1 แห่งโรมาเนีย ถูกปลด ลำดับการสืบราชบัลลังก์ได้ถูกหารือในระหว่างการประชุมระหว่างไมเคิล เจ้าชายนิโคลัสแห่งโรมาเนียและเจ้าชายเฟรเดอริก ไม่นานหลังจากการประชุมนี้ โฆษกของพระเจ้าการอลที่ 2 แห่งโรมาเนีย แสดงความสนับสนุนอย่างแข็งขันต่อพระองค์ในการให้สัมภาษณ์กับหนังสือพิมพ์ฝรั่งเศส ลี ฟิกาโร และยังยืนยันอีกว่าพระเจ้ามีไฮที่ 1 จะมิมีสิทะิ์กลับมาครองบัลลังก์ดังเดิม

**อ้างอิง**
Bundesarchiv 53/89
*Michael of Romania: The King and the Country by Ivor Porter, page 195, ISBN 0-7509-3847-1
*Handbuch über den Königlich Preußischen Hof und Staat (1918), Genealogy p. 6
*Boettger, T. F. "Chevaliers de la Toisón d'Or - Knights of the Golden Fleece". La Confrérie Amicale. Retrieved 25 June 2019.
*Sveriges statskalender, II (in Swedish), 1940, p. 8, retrieved 2019-02-20 – via runeberg.org
2508
หมวดหมู่:ราชวงศ์โฮเอินท์ซ็อลเลิร์น-ซีคมาริงเงิน
หมวดหมู่:ราชวงศ์โฮเอินท์ซ็อลเลิร์น
หมวดหมู่:เจ้าชายโฮเอินท์ซ็อลเลิร์น
หมวดหมู่:ผู้อ้างสิทธิในราชบัลลังก์
หมวดหมู่:เจ้าชายโฮเอินท์ซ็อลเลิร์น-ซีคมาริงเงิน
หมวดหมู่:ราชวงศ์โรมาเนีย
หมวดหมู่:เจ้าชายโรมาเนีย